stanford-oval/wikipedia huggingface dataset:
Painin Euroopan-mestaruuskilpailut 1969
Vapaapaini (Sofia) > Mitalistit

| Sarja | Kultaa | Hopeaa | Pronssia |
| --- | --- | --- | --- |
| 48 kg |  Roman Dmitrijev |  Ognyan Nikolov |  Sefer Baygın |
| 52 kg |  Bayo Bajev |  Aminula Nasrulajev |  Petre Ciarnău |
| 57 kg |  Yancho Patrikov |  Pavel Malian |  Mehmet Esenceli |
| 62kg |  Enju Todorov |  Petre Coman |  Zagalav Abdulbekov |
| 68 kg |  Enju Văltšev |  Nodar Hohašvili |  Josef Engel |
| 74 kg |  Juri Gusov |  Wolfgang Nitschke |  Adolf Seger |
| 82 kg |  Juri Šajmuradov |  Károly Bajkó |  Ivan Iliev |
| 90 kg |  Gennadi Strahov |  Attila Balogh |  Roland Andersson |
| 100 kg |  Vladimir Guliutkin |  Vasil Todorov |  Peter Germer |
| yli 100 kg |  Šota Lomidze |  Osman Duraliev |  Ömer Topuz |
Vapaapaini (Sofia) > Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Neuvostoliitto | 6 | 3 | 1 | 10 |
| 2 |  Bulgaria | 4 | 3 | 1 | 8 |
| 3 |  Romania | 0 | 2 | 1 | 3 |
| 4 |  Itä-Saksa | 0 | 1 | 1 | 2 |
| 5 |  Unkari | 0 | 1 | 0 | 1 |
| 6 |  Turkki | 0 | 0 | 3 | 3 |
| 7 |  Länsi-Saksa | 0 | 0 | 1 | 1 |
| 7 |  Tšekki | 0 | 0 | 1 | 1 |
| 7 |  Ruotsi | 0 | 0 | 1 | 1 |
Pantteripallokala

| Pantteripallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Tetraodon
Laji::  nigroviridis
Kaksiosainen nimi
 Tetraodon nigroviridis  de Procé, 1822 
Katso myös
   Pantteripallokala Commonsissa 
Infobox OKNimi-testi OK: 
Pantteripallokala (Tetraodon nigroviridis)  on värikäs kaakkoisaasialainen pallokalalaji.   Sitä on vaikea erottaa kongonpallokalasta ja viherpallokalasta.
Koko ja ulkonäkö

Pantteripallokala voi kasvaa 15 cm pitkäksi. Sillä on valkea vatsapuoli, ja selkäpuolella kellanvihreällä pohjalla tummia pilkkuja. Sen vartalo on kömpelön kulmikas; viherpallokala on sitä   virtaviivaisempi.
Alkuperä

Pantteripallokaloja tavataan luonnossa Aasiassa Sri Lankan ympäristöstä Indonesiaan ja Pohjois-Kiinaan. Se elää aikuisena joissa, puroissa ja tulva-altaissa.
Käyttäytyminen ja lisääntyminen

Pantteripallokala on melko aggressiivinen kala.
Vesiolot ja ravinto

Pantteripallokala kutee murtovedessä. Sitä voi pitää akvaariossa vähän aikaa makeassa vedessä, mutta kasvaessaan sen pitää päästä murtoveteen. Meriveteenkään pantteripallokalaa ei tule päästää.
Itu (täsmennyssivu)

Itu tarkoittaa muun muassa seuraavaa:
ITU, Kansainvälinen televiestintäliitto
itu, kasvin kehitysvaihe
Vaihtoehtoliike Itu, 1980-luvulla toiminut suomalainen poliittinen ja filosofinen järjestö
Itu, paikkakunta São Paulossa
itut, oromoihin kuuluva etninen ryhmä
Itu-levy, levy-yhtiö.
itu, topologinen rakenne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ITU”, voi hakea sivunnimihaulla, laajalla sivunnimihaulla tai tekstihaulla.
Palvajärvi (Tampere)

| Palvajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°37′43″N, 24°02′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Pulesjärveen 
Järvinumero:  35.318.1.014
Mittaustietoja
Pinnankorkeus:  138,2 m  
Rantaviiva:  1,346 km  
Pinta-ala:  4,083 ha  
Saaria:  ei saaria 
 fiPalvajärvi 
Palvajärvi  on Pirkanmaalla Tampereella Viitapohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,1 hehtaaria ja se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Pulesjärven valuma-alueeseen (35.318) se kuuluu. Järven vedenpinnan korkeus on 138,2 metriä mpy.
Jakob Törnsköld

Jakob Törnsköld, myös Törnesköld, (1613–1674) oli ruotsalainen virkamies, Viipurin maaherra. Hän oli 1648 hallituksen komisaarina Liivinmaalla. Hän tuli 1651 sotakomissaariksi Suomeen, 1652 Käkisalmen läänin maaherraksi, meni 1656 lähettiläänä Ukrainaan kasakkapäällikkö Bohdan H'melnytskyin luo ja tuli 1658 Viipurin maaherraksi, jossa virassa oli yhdeksän vuotta. Törnsköldiä pidettiin taitavana ja etevänä virkamiehenä, ja hän näyttää myöskin maaherranvirassaan osoittaneen toimeliaisuutta ja pontevuutta.
Aiheesta muualla

Andrej Kotljarchuk: In the Shadows of Poland and Russia s. 248. Södertörns högskola 2006 (dissertation) (englanniksi)
Palvalampi (Vesanto)

| Palvalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°50′40″N, 26°25′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.030
Mittaustietoja
Pinnankorkeus:  98,9 m  
Pituus:  270 m  
Leveys:  80 m  
Rantaviiva:  0,577 km  
Pinta-ala:  1,351 ha  
Suurin syvyys:  4,8 m  
Saaria:  ei saaria 
 fiPalvalampi 
Palvalampi  on Pohjois-Savossa Vesannolla  Kuuslahden lähellä sijaitseva lampi.
Maantietoa

Lampi on 270 metriä pitkä, 80 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 98,9 metriä mpy.
Jakob Typotius

Jakob Typotius (k. 1601) oli belgialaissyntyinen oppinut. Hän tuli 1578 Juhana III:n käsikirjuriksi ja osallistui silloin vireillä olleisiin sovitteluihin paavinvallan kanssa. Hänet vangittiin yllättäen 1581 epäselvistä syistä ja tuomittiin elinkautiseen vankeuteen. Häntä säilytettiin pääasiassa Suomessa, Turun linnassa ja Hämeen linnassa. Sigismundin tultua hallitsijaksi Typotius vapautettiin, ja hän muutti myöhemmin Prahaan  keisari Rudolfin historiografiksi. Hän julkaisi useita historiallisia ja valtio-oikeudellisia tutkimuksia, joista kertomus Notæ de regno Suecicæ ('Historiallinen kertomus Ruotsin valtakunnasta, sen sisällisistä ja ulkonaisista sodista', painettu ensi kerran 1605) on ollut merkittävä historiallisena lähdekirjana.
Aiheesta muualla

Kuvia tai muita tiedostoja aiheesta Jakob Typotius Wikimedia Commonsissa
Painin Euroopan-mestaruuskilpailut 2011

Vuoden 2011 painin Euroopan-mestaruuskilpailut järjestettiin Dortmundissa, Saksassa 29. maaliskuuta – 3. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Mitaleilla mitattuna kisojen kolme parasta maata olivat Venäjä, Azerbaidžan ja Ukraina.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 55 kg |  Roman Amoyan |  Vjugar Ragimov |  Elbek Tažjeu  Eldaniz Azizli |
| 60 kg |  Revaz Laškhi |  Ivo Angelov |  Mustafa Sağlam  Həsən Əliyev |
| 66 kg |  Ambako Vatšadzje |  Tamás Lőrincz |  Vitali Rəhimov  Aleksandar Maksimović |
| 74 kg |  Rafiq Hüseynov |  Péter Bácsi |  Roman Vlasov  Christophe Guenot |
| 84 kg |  Vasyl Ratšyba |  Alan Hugajev |  Artur Shahinyan  Hristo Marinov |
| 96 kg |  Tsimafei Dzeinitšenka |  Artur Aleksanjan |  Şalva Qadabadze  Elis Guri |
| 120 kg |  Hasan Barojev |  Rıza Kayaalp |  Juri Patrikejev  Mihály Deák-Bárdos |
Mitalistit > Vapaapaini

| Sarja | Kultaa | Hopeaa | Pronssia |
| --- | --- | --- | --- |
| 55 kg |  Džamal Otarsultanov |  Vladimir Khintšegašvili |  Vladislav Andrejev  Mahmud Maqomedov |
| 60 kg |  Opan Sat |  Sahit Prizreni |  Anatoli Guidea  Vasyl Fedoryšyn |
| 66 kg |  Cəbrayıl Həsənov |  Leonid Bazan |  Adam Batirov  Saba Bolaghi |
| 74 kg |  Denis Tsarguš |  Musa Murtazalijev |  Davit Khutišvili    Gábor Hatos |
| 84 kg |  Anzor Urišev |  Dato Marsagišvili |  Şərif Şərifov  Gheorghiţă Ştefan |
| 96 kg |  Xetaq Qazyumov |  Vladislav Baitsajev |  Pavlo Olijnyk  Nicolai Ceban |
| 120 kg |  Fatih Çakıroğlu |  Aljaksei Šemarov |  Dániel Ligeti  Jamaladdin Maqomedov |
Mitalistit > Naispaini

| Sarja | Kultaa | Hopeaa | Pronssia |
| --- | --- | --- | --- |
| 48 kg |  Mariya Stadnik |  Khrystyna Daranutsa |  Iwona Matkowska  Cristina Croitoru |
| 51 kg |  Julija Blahynja |  Estera Dobre |  Natalia Budu  Jekaterina Krasnova |
| 55 kg |  Ida-Theres Nerell |  Ludmila Cristea |  Marija Gurova  Katarzyna Krawczyk |
| 59 kg |  Julia Ratkevitš |  Georgiana Paic |  Olga Butkevych  Hanna Vasylenko |
| 63 kg |  Julija Ostaptšuk |  Tajbe Jusein |  Inna Tražukova  Olesya Zamyla |
| 67 kg |  Nadya Sementsova |  Alina Makhynia |  Yvonne Englich  Hanna Savenia |
| 72 kg |  Kateryna Burmistrova |  Vasilisa Marzaljuk |  Stanka Zlateva-Hristova  Agnieszka Wieszczek |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Venäjä | 6 | 2 | 5 | 13 |
| 2. |  Azerbaidžan | 6 | 0 | 8 | 14 |
| 3. |  Ukraina | 4 | 3 | 3 | 10 |
| 4. |  Valko-Venäjä | 1 | 2 | 3 | 6 |
| 5. |  Armenia | 1 | 2 | 2 | 5 |
| 6. |  Georgia | 1 | 2 | 1 | 4 |
| 7. |  Turkki | 1 | 1 | 1 | 3 |
| 8. |  Ruotsi | 1 | 0 | 0 | 1 |
| 9. |  Bulgaria | 0 | 3 | 4 | 7 |
| 10. |  Unkari | 0 | 2 | 3 | 5 |
| 11. |  Romania | 0 | 2 | 2 | 4 |
| 12. |  Moldova | 0 | 1 | 2 | 3 |
| 13. |  Albania | 0 | 1 | 0 | 1 |
| 14. |  Puola | 0 | 0 | 3 | 3 |
| 15. |  Saksa | 0 | 0 | 2 | 2 |
| 16. |  Yhdistynyt kuningaskunta | 0 | 0 | 1 | 1 |
| 16. |  Ranska | 0 | 0 | 1 | 1 |
| 16. |  Serbia | 0 | 0 | 1 | 1 |
Suomen joukkue

Suomi lähetti Dortmundin EM-kilpailuihin täyden seitsemän kreikkalais-roomalaisen tyylin painijan joukkueen, kolme vapaapainijaa ja kaksi naispainijaa.
Suomen joukkue > Kreikkalais-roomalainen paini

| Painoluokka | Painija | Seura kotimaassa | Sijoitus |
| --- | --- | --- | --- |
| 55 kg | Ville Käki | Kotkan Painimiehet | 9. |
| 60 kg | Matti Kettunen | Power Twisters Imatra | 16. |
| 66 kg | Sasu Kaasinen | Helsingin Tarmo | 17. |
| 74 kg | Henri Välimäki | Teuvan Rivakka | 8. |
| 84 kg | Tuomas Tarino | Korson Veto | 22. |
| 96 kg | Rami Hietaniemi | Nurmon Jymy | 11. |
| 120 kg | Taisto Lalli | Turun Voimamiehet | 22. |
Suomen joukkue > Vapaapaini

| Painoluokka | Painija | Seura kotimaassa | Sijoitus |
| --- | --- | --- | --- |
| 60 kg | Jukka Hyytiäinen | Vieskan Voima | 13. |
| 66 kg | Jouni Rosenlöf | Helsingin Painimiehet | 9. |
| 84 kg | Ville Heino | Porin Paini-Miehet | 22. |
Suomen joukkue > Naispaini

| Painoluokka | Painija | Seura kotimaassa | Sijoitus |
| --- | --- | --- | --- |
| 48 kg | Sarianne Savola | Lappajärven Veikot | 12. |
| 51 kg | Tiina Ylinen | Ilmajoen Kisailijat | 17. |
James Otis

James Otis, Henry Blackburnin maalaama muotokuva vuodelta 1755.
James Otis (5. helmikuuta 1725 West Barnstable, Massachusetts – 23. toukokuuta 1783 Andover, Massachusetts) oli yhdysvaltalainen lakimies, poliittinen aktivisti ja agitaattori, joka edisti 1760-luvulla toiminnallaan Amerikan vallankumoukseen johtanutta kehitystä. Hän teki kuuluisaksi iskulauseen ”Ei verotusta ilman edustusta” (engl. No taxation without representation).
Otisin isä, James Otis vanhempi oli tunnettu vaikuttaja Massachusettsin brittiläisessä siirtokunnassa. Nuorempi Otis opiskeli lakia Harvardissa, valmistui asianajajaksi vuonna 1748 ja perusti lakitoimiston Plymouthiin, josta siirtyi 1750 Bostoniin. Kuuluisaksi Otis tuli vuonna 1761, jolloin hän kyseenalaisti brittiläisten tulliviranomaisten oikeuden tunkeutua ihmisten koteihin etsimään salakuljetettua tavaraa yleisluontoisten etsintälupien (writs of assistance) nojalla, joissa ei mainittu epäilyn kohdetta tai etsittäviä tavaroita. Esiintyessään siirtokunnan korkeimman oikeuden edessä Bostonissa hän julisti, että kansalaisoikeudet perustuivat luonnonoikeuksiin, ja että kansalaisoikeuksia rikkovat etsintäluvat olivat näin ollen mitättömiä, vaikka niillä olisi ollutkin Ison-Britannian parlamentin hyväksyntä. Hän vetosi myös brittiläiseen valtiosääntöön. Etsintälupakiistan kautta hän nosti esiin periaatteellisen kysymyksen siitä, oliko parlamentilla ylipäätään oikeutta säätää lakeja siirtokuntalaisille, joilla ei ollut edustusta parlamentissa. Otis teki tässä yhteydessä kuuluisiksi ne argumentit, joita siirtokuntien oikeuksien puolustajat myöhemmin innokkaasti käyttivät. Tällöin hän tiettävästi myös sanoi ensi kerran, että ”verotus ilman edustusta on tyranniaa”. John Adamsin mukaan Otisin esiintyminen loi pohjan siirtokuntalaisten epäluottamukselle emämaataan kohtaan.
Otis valittiin toukokuussa 1761 Massachusettsin siirtokunnan lainsäädäntökokoukseen (General Court), ja hänet uudelleenvalittiin melkein joka vuosi. Vuonna 1766 hänet valittiin puhemieheksi, mutta siirtokunnan brittiläinen kuvernööri kumosi valinnan. Otis ryhtyi myös pamflettikirjailijaksi. Hänen ensimmäinen julkaisunsa oli Massachusettsin edustajainhuoneen toimia puolustanut A Vindication of the Conduct of the House of Representatives of the Province of Massachusetts Bay (1762). Toinen merkittävä teos oli The Rights of the British Colonies Asserted and Proved (1764). Otis tuli laajalti tunnetuksi Pohjois-Amerikan siirtokuntalaisten oikeuksien puolustajana ja hän laati asiakirjoja, joita lähetettiin toisiin siirtokuntiin ja parlamentille asti. Vuonna 1765 hänet valittiin Massachusettsin edustajana vuoden 1765 leimaverolakia vastustaneeseen New Yorkin leimaverokongressiin, jossa hän oli merkittävässä roolissa ja osallistui parlamentille lähetetyn adressin laatimiseen.
Myöhemmin Otisin mielenterveys alkoi horjua. Hänen saatuaan vuonna 1769 säiläniskun päähänsä erään brittiviranomaisen kanssa syntyneessä käsikähmässä hänet todettiin hulluksi, joskin hänellä oli vielä myöhemmin kirkkaitakin hetkiä. Otis kuoli salamaniskuun vuonna 1783.
Palkkaluokka

Palkkaluokka (taulukkopalkka) on työehtosopimuksiin kirjattu kunkin työtehtävän peruspalkkataso. Palkkaa maksetaan tehdystä työstä ja se voi perustua aikaan (tunti- tai kuukausipalkka) tai työn suoritukseen ja tulokseen (urakkapalkka tai tulospalkka).  Esimerkkinä matkailu- ja ravintola-alan vuoden 2014 työehtosopimuksessa ykköspalkkatasoon kuuluva työntekijä (pikkolot ja apuntyöntekijät) sai alle kahden vuoden työkokemuksella peruspalkkaa 9,96 euroa tunnilta. Kun taas kokemusta oli yli kaksi vuotta, nousi palkka 10,24 euroon tunnilta. Vuosien mittaan palkkaa korotetaan työehtosopimuksessa sovittavalla tavalla, vaikka palkkaluokka pysyisi ennallaan.
Palkkaluokan mukaisen peruspalkan lisäksi palkkaan voi sisältyä henkilökohtaisia lisiä. Niistä voi olla kirjaus työsopimuksessa tai se voi olla kunkin yrityksen noudattama käytäntö. Henkilökohtaiset lisät perustuvat työsuorituksen arviointiin ja niitä voidaan maksaa esimerkiksi työsuorituksen, tuloksellisuuden, monitaitoisuuden tai yhteistyökyvyn perusteella.
Paul Geiger

| Paul Geiger> Henkilötiedot |
| --- | --- |
Syntynyt: 28. heinäkuuta 1992 (ikä 32) Stouffville, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  97 kg
Pelaajaura
Pääsarjaura:  2018–2021
Seurat:  Albany Devils (AHL) Rochester Americans (AHL) Elmira Jackals (ECHL) Hershey Bears (AHL) South Carolina Stingrays (ECHL) HC Bolzano (EBEL) Sport (SML) Fehérvár AV19 (ICEHL)
Paul Geiger (s. 28. heinäkuuta 1992 Stouffville, Ontario, Kanada) on kanadalainen entinen jääkiekkopuolustaja. Hän pelasi urallaan ammattilaisena viisi täyttä kautta, joista yhteensä kaksi AHL:ssä ja ECHL:ssä, kaksi monikansallisessa Erste Bank Eishockey Ligassa/Bet-at-home ICE Hockey Leaguessa ja yhden SM-liigassa. Geiger kävi ennen ammattilaisuraansa Clarksonin yliopiston, jossa hän toimi kahtena jälkimmäisenä vuotenaan joukkueensa kapteenina.
Ura > Seuraura

Geiger pelasi kaudella 2009–2010 CCHL-juniorisarjaa Markham Waxersissa, josta hän siirtyi kaudeksi 2010–2011 kotikaupunkinsa joukkueeseen, OJHL-junioriliigan Stouffville Spiritiin. Kaudella 2011–2012 Geiger oli tehoilla 13+41=54 joukkueen kolmanneksi paras pistemies ja tehokkain puolustaja. Hän sijoittui koko OJHL:n puolustajien pistepörssissä kolmanneksi. Geiger voitti pelipaikastaan huolimatta myös tehoilla 3+31=34 koko liigan pudotuspelien syöttöpörssin ja sijoittui pistepörssissä toiseksi edellään vain joukkuetoveri Drake Caggiula. Hän voitti kauden päätteeksi liigan mestaruuden, Buckland Cupin. Geiger valittiin OJHL:n parhaaksi puolustajaksi ja ensimmäiseen tähdistökentälliseen.
Vuodet 2012–2016 Geiger kävi Clarksonin yliopistoa. Hän oli Freshman -vuotenaan 2012–2013 joukkueensa tehokkain puolustaja tehoilla 2+10=12. Geiger valittiin kauden päätteeksi ECAC Hockeyn tulokkaiden tähdistökentälliseen. Sophomore -vuotenaan 2013–2014 hän oli Clarksonin tehokkain puolustaja tehoilla 5+12=17. Geiger voitti joukkueen sisäisen tehotilaston lukemalla +8. Junior -vuotenaan 2014–2015 hän nousi Clarksonin kapteeniksi. Senior -vuotenaan 2015–2016 Geiger oli viidellä osumallaan joukkueen eniten maaleja tehnyt puolustaja James De Haasin kanssa. Viimeisen yliopistokautensa päätyttyä, maaliskuussa 2016 hän siirtyi amatööritry-out -sopimuksella AHL-joukkue Albany Devilsiin, jossa Geiger sai tililleen yhdeksän runkosarjaottelua tehopistein 1+1=2.
Toukokuussa 2016 Geiger teki vuoden mittaisen AHL-sopimuksen Rochester Americansin kanssa. NHL-varaamaton Geiger osallistui samana syksynä myös Buffalo Sabresin harjoitusleirille. Hänen AHL:n tulokaskautensa 2016–2017 toi Americansissa 49 runkosarjaottelussa tehot 3+6=9. Geiger pelasi kauden aikana myös kaksi ottelua ECHL-joukkue Elmira Jackalsissa. Heinäkuussa 2017 hän teki vuoden mittaisen AHL-sopimuksen Hershey Bearsin kanssa. Geiger pelasi siellä kauden 2017–2018 aikana viisi ottelua, mutta suurimman osan kaudestaan hän pelasi kuitenkin ECHL-joukkue South Carolina Stingraysin vahvuudessa. Geiger oli joukkueen tehokkain puolustaja tehoilla 12+23=35.
Geiger siirtyi kaudeksi 2018–2019 vuoden mittaisella sopimuksella monikansallisen Erste Bank Eishockey Ligan italialaisjoukkue HC Bolzanoon. Hän voitti joukkueen sisäisen tehotilaston lukemalla +9. Kaudeksi 2019–2020 Geiger siirtyi 1+1-vuotisella sopimuksella SM-liigajoukkue Vaasan Sportiin. Hän oli kahdeksalla osumallaan joukkueen eniten maaleja tehnyt puolustaja. Geiger voitti myös Sportin sisäisen tehotilaston lukemalla +7. Kaudeksi 2020–2021 hän siirtyi vuoden mittaisella sopimuksella monikansallisen Bet-at-home ICE Hockey Leaguen (ent. Erste Bank Eishockey Liga) unkarilaisjoukkue Fehérvár AV19:n riveihn. Maaliskuussa 2021 Geiger teki seuran kanssa vuoden mittaisen jatkosopimuksen. Jo heinäkuussa hän päätti kuitenkin lopettaa pelaajauransa ja keskittyvänsä jatkossa siviilielämään.
Ura > Maajoukkueura

Geiger edusti Canada Eastin joukkuetta World Junior A Challengessa vuonna 2011, jolloin hän voitti hopeaa.
Muuta

Geigerin isä Ross on entinen Cornellin yliopistohyökkääjä.
James Norman Hall

| James Norman Hall |
| --- | --- |

Henkilötiedot
Syntynyt: 22. huhtikuuta 1887 Colfax, Iowa, Yhdysvallat
Kuollut: 6. heinäkuuta 1951 (64 vuotta) Tahiti
Kansalaisuus:   Yhdysvallat
Ammatti:  kirjailija
Kirjailija
Äidinkieli: englanti
Aiheesta muualla
www.jamesnormanhallhome.pf/indexen.html
Löydä lisää kirjailijoitaKirjallisuuden teemasivulta
James Norman Hall (22. huhtikuuta 1887 Colfax, Iowa – 6. heinäkuuta 1951 Tahiti) oli yhdysvaltalainen kirjailija. Yhdessä ystävänsä Charles Nordhoffin kanssa hän kirjoitti HMS Bountylla vuonna 1789 tapahtuneesta kapinasta trilogian, jonka ensimmäinen osa, Kapina laivassa, julkaistiin vuonna 1932. Trilogian kaksi muuta osaa ovat Meren voittajat (1933) ja Pitcairn's Island (1934).
Hall tapasi Nordhoffin molempien palvellessa lentäjinä ensimmäisessä maailmansodassa. Heidän kirjallinen yhteistyönsä alkoi kirjalla Lafayette Escadrillesta. Molemmat muuttivat Tahitille saatuaan Harper’s Magazinelta ennakkomaksun matkakuvausten kirjoittamisesta. Vuonna 1925 Hall avioitui Sarah Winchesterin kanssa.
Bounty-trilogian ilmestymisen jälkeen Hall ja Nordhoff kirjoittivat vielä kuusi yhteistä romaania. Viimeisinä vuosinaan Hall kirjoitti lastentarinoita, novelleja ja esseitä. Hänen muistelmateoksensa, My Island Home, julkaistiin postuumisti 1952. Hallin poika on Oscar-palkittu elokuvaaja Conrad L. Hall.
Osoitteenmuunnos

Osoitteenmuunnos on Internet-tekniikka, jossa julkisesti liikennöityjä IP-osoitteita piilotetaan tai säästetään. Osoitteenmuunnos kehitettiin alun perin, kun huomattiin, että tulevaisuudessa IP-osoitteita ei riittäisi joka koneelle omaansa.
Useimmiten osoitteenmuunnosta käytetään, kun Internet-yhteydellä ei ole kuin yksi IP-osoite, mutta useamman koneen tulisi päästä Internetiin. Kaikessa Internetiin lähetetyssä liikenteessä pitää olla julkinen, uniikki IP-osoite, jolloin tässä tapauksessa usean koneen pitää jakaa yksi osoite. Tämä onnistuu erilaisia osoitteenmuunnostekniikoita käyttäen.
Osoitteenmuunnoksen suorittava laite on useimmiten reititin tai palomuuri.
Osoitteenmuutoksesta käytetään ainakin englanninkielisiä termejä network address translation (NAT), network address port translation (NAPT), port/address translation (PAT) ja dynamic network address / port translation (DNAPT). Nämä termit ovat enemmän tai vähemmän laitevalmistajien ristiriitaisesti käyttämiä termejä omien tuotteidensa ominaisuuksille.
Osoitteenmuunnoksen tyyppejä

Käytännössä osoitteenmuunnosta on neljää eri tyyppiä:
Staattinen osoitteenmuunnos (static NAT): reitittimelle on konfiguroitu X kpl IP-osoitteita, jotka vastaavat Y kpl sisäverkossa käytettyjä osoitteita. Sisäverkon ja ulkoverkon osoitteilla on selkeä yhteys.
| Sisäverkon osoite | ulkoverkon osoite |
| --- | --- |
192.168.1.1: 193.65.76.1
192.168.1.2: 193.65.76.2
…
192.168.2.1: 193.76.77.1
Dynaaminen osoitteenmuunnos (dynamic NAT): reitittimelle on konfiguroitu X kpl IP-osoitteita, joita otetaan käyttöön sisäverkon osoitteille sitä mukaa, kun tarvetta syntyy. Sisäverkosta voi siis olla ulkoverkkoon kerralla yhteyksiä korkeintaan X kpl koneelta, mutta sisäverkon osoitteiden määrä voi olla suurempikin.
| Sisäverkon osoite | ulkoverkon osoite |
| --- | --- |
192.168.1.17: 193.65.76.2
192.168.1.22: 193.65.76.3
192.168.1.29: 193.65.76.4
…
Porttimuunnos (PAT): reitittimelle on konfiguroitu 1 - X kpl IP-osoitteita, joiden portteja käytetään yksittäisille yhteyksille sitä mukaa, kun tarvetta syntyy. Koska jokaisella IP-osoitteella on noin 65 535 tähän tarkoitukseen käytettävää porttia, voi jokaista julkista IP-osoitetta kohti olla auki lähes yhtä monta yhteyttä.
| Sisäverkon osoite | sisäverkon portti | ulkoverkon osoite | ulkoverkon portti |
| --- | --- | --- | --- |
| 192.168.1.1 | 1111 | 193.65.76.1 | 1025 |
| 192.168.1.1 | 1112 | 193.65.76.1 | 1026 |
| 192.168.1.2 | 2001 | 193.65.76.1 | 1027 |
| 192.168.1.1 | 1113 | 193.65.76.1 | 1028 |
…
Käänteinen osoitteenmuunnos: osoitteenmuunnosta ei tehdä ulospäin lähtevien yhteyksien lähdeosoitteille vaan päinvastoin, sisäänpäin tulevien yhteyksien kohdeosoitteille. Käänteistä osoitteenmuunnosta käytetään useimmiten kuormanjaon tekemiseen, eli yhdelle IP-osoitteelle sisään tulevien yhteyksien jakamiseen vaikkapa 10 sisäverkon palvelimen kesken.